الإدعاء
بوست منتشر بشكل كبير جدًا بيقول: "رمضان صبحي يفضح الأهلي في تصريحات صحفية.. رمضان صبحي: نفسي انتقل للزمالك حتي لو احصل علي بطولة واحدة فقط بمجهودي حتي لو هعتزل بعديها لان كسبت بطولات كتير الفترة الماضية ولكن كنت دائما احس انها بطولات بمساعدة عوامل خارج الملعب".
ده تصريح مفبرك. رمضان صبحي، لاعب الأهلي السابق وبيراميدز الحالي، مقالش أي تصريح بالمحتوى ده، ومفيش أي موقع موثوق نشر الكلام ده. 


خلال فترة الانتقالات الصيفية الماضية، انتشرت شائعة بأن رمضان صبحي وقع عقدًا للانتقال إلى نادي الزمالك، وهو ما نفاه وكيل اللاعب، كما أن نادي الزمالك ممنوع من قيد اللاعبين فترتي قيد بقرار من الاتحاد الدولي لكرة القدم، ولا يحق له قيد لاعبين حتى الصيف القادم. 


دي مش أول مرة تنتشر فيها الشائعة دي، ده بيتم تداولها من شهر أبريل الماضي دون وجود أي مصدر لها.